ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 184.12 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.45 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,84,12,85,555
|
|
అందుబాటులోని నిల్వలు
|
|
16,45,41,016
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 184.12 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.45 కోట్లకుపైగా  నిల్వలు అందుబాటులో ఉన్నాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పీ కార్యకలాపాలు
గతేడాది కంటే 24.90 శాతం పెరిగిన వరిధాన్యం సేకరణ
కనీస మద్దతు ధర వద్ద, రూ.87,391.98 కోట్ల విలువైన వరి ధాన్యం సేకరణ ద్వారా దాదాపు 57.47 లక్షల మంది రైతులకు లబ్ధి
ప్రస్తుత 2020-21 ఖరీఫ్ మార్కెటింగ్ సీజన్లో, 2020-21 ఖరీఫ్ పంట ఉత్పత్తుల సేకరణను కేంద్ర ప్రభుత్వం దేశవ్యాప్తంగా కొనసాగిస్తోంది. ప్రస్తుతమున్న కనీస మద్దతు ధర  పథకాల ప్రకారం కనీస మద్దతు ధరల వద్ద రైతుల నుంచి పంటలు కొనుగోలు చేస్తోంది.
ఈ ఖరీఫ్ సీజన్ వరి ధాన్యం సేకరణ సాఫీగా కొనసాగుతోంది. పంజాబ్, హరియాణా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛండీఘర్, జమ్ము&కశ్మీర్, కేరళ, గుజరాత్, ఆంధ్రప్రదేశ్, ఛత్తీస్గఢ్, ఒడిశా, మధ్యప్రదేశ్, మహారాష్ట్ర, బిహార్, ఝార్ఖండ్, పశ్చిమ బంగాల్లో 28.12.2020 నాటికి, 462.88 లక్షల మెట్రిక్ టన్నుల ధాన్యాన్ని కేంద్రం కొనుగోలు చేసింది. గతేడాది ఇదే సమయానికి సేకరించిన 370.57 ల.మె.ట. కంటే ఇది 24.90 శాతం అధికం. ప్రస్తుత 462.88 ల.మె.ట. సేకరణలో, ఒక్క పంజాబ్ నుంచే 202.77 ల.మె.ట. ధాన్యం గోదాములకు చేరింది. దేశవ్యాప్త సేకరణలో ఇది 43.80 శాతం.
కనీస మద్దతు ధర వద్ద, రూ.87,391.98 కోట్ల విలువైన వరి ధాన్యం సేకరణ ద్వారా దాదాపు 57.47 లక్షల రైతులకు ఇప్పటికే లబ్ధి చేకూరింది.
రాష్ట్రాల నుంచి వచ్చిన ప్రతిపాదనల మేరకు; ధర మద్దతు పథకం  ప్రకారం, ప్రస్తుత సీజన్లో 51.66 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హరియాణా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం, రాష్ట్ర ప్రతిపాదిత సేకరణ కేంద్రాల ద్వారా కేంద్ర నోడల్ ఏజెన్సీలు నేరుగా పంటలను సేకరిస్తాయి.
28.12.2020 వరకు; 1,29,760 మంది తమిళనాడు, మహారాష్ట్ర, గుజరాత్, హరియాణా, రాజస్థాన్ రైతులకు ప్రయోజనం కలిగిస్తూ, రూ.1,283.95 కోట్ల కనీస మద్దతు ధరతో, 2,39,845.87 మె.ట. పెసలు, మినుములు, వేరుశనగ, సోయాబీన్ను నోడల్ ఏజెన్సీల ద్వారా కేంద్రం సేకరించింది.
అదేవిధంగా, 5,089 మె.ట. ఎండు కొబ్బరిని రూ.52.4 కోట్ల కనీస మద్దతు ధరతో కొనుగోలు చేసింది. దీనివల్ల, 28.12.2020 వరకు తమిళనాడు, కర్ణాటకలోని 3,961 మంది రైతులకు ప్రయోజనం చేకూరింది. గతేడాది ఇదే సమయానికి ఈ సేకరణ 293.34 మె.ట.గా ఉంది. ప్రధాన సేకరణ రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, పంటల రాక పరిస్థితులను బట్టి ఆయా రాష్ట్రాల్లో సేకరణల ఏర్పాట్లు జరుగుతున్నాయి.
పంజాబ్, హరియాణా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటకలో గింజ పత్తి  సేకరణ కూడా సాఫీగా సాగుతోంది. 28.12.2020 వరకు, 13,53,139 మంది రైతుల నుంచి 69,56,291 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా రూ.20,391.36 కోట్ల రూపాయలు చెల్లించింది.
రాష్ట్రపతి సచివాలయం
వైశాఖి, విషు, రొంగాలి బిహు నవ వర్ష,వైశాఖడి,పుతాండు, పిరప్పు సందర్భంగా శుభాకాంక్షలు తెలిపిన రాష్ట్రపతి
దేశంలోని వివిధ ప్రాంతాలలో 2020 ఏప్రిల్ 13,14 తేదీలలో జరుపుకుంటున్న విషు, రొంగాలి బిహు,నవ వర్ష,వైశాఖడి,పుతాండు, పిరప్పు పర్వదినాల సందర్భంగా రాష్ట్రపతి శ్రీ రామ్నాథ్ కోవింద్ ప్రజలకు శుభాకాంక్షలు తెలిపారు
“ విషు, రొంగాలి బిహు, నవ వర్ష, వైశాఖడి, పుతాండు, పిరప్పు పర్వదినాల సందర్భంగా దేశంలోనూ, విదేశాలలోనూ ఉంటున్న నా సహచర పౌరులందరికీ నా హృదయ పూర్వక శుభాకాంక్షలు
ఈ పండుగలు భారతదేశ సాంస్కృతిక వైవిధ్యంలో అంతర్లీనంగా ఉన్న ఐక్యతకు చిహ్నం. మన రైతుల ఉత్సవ సందర్భం కూడా. మన రైతుల పట్ల మనం ఎల్లప్పుడూ కృతజ్ఞతతో ఉండాలి, వారు మనకోసం ఆహార ధాన్యాలు ఉత్పత్తి చేయడమే కాకుండా, వారి అవిశ్రాంత కృషితతో మనకు ఆహార భద్రత సుసంపన్నతను తీసుకువస్తున్నారు
మనం ప్రస్తుతం కోవిడ్ -19 కారణంగా మున్నెన్నడూ చూడని సవాలును ఎదుర్కొంటున్నాం. ఈ సంవత్సరం ఈ పండుగల సందర్భంగా మనం సామాజిక దూరం నియమాలు పాటిస్తూ, అప్రమత్తతతో ఉంటూ కరోనా మహ్మమ్మారిని ఓడించేందుకు మన సమష్టి , ఉమ్మడి సంకల్పాన్ని పునరుద్ఘాటించాలి ”.
హిందీలో రాష్ట్రపతి సందేశం కోసం ఇక్కడ క్లిక్ చేయండి
(Visitor Counter : 109
మానవ వనరుల అభివృద్ధి మంత్రిత్వ శాఖ
కోవిడ్-19 వైరస్ వ్యాప్తి నేపథ్యంలో కేంద్ర హెచ్ఆర్డీ మంత్రి సలహా మేరకు.
విద్యార్థుల మానసిక ఆరోగ్యం, శ్రేయస్సు నిమిత్తం యూజీసీ సూచనలు జారీ
కోవిడ్-19 వ్యాప్తి నేపథ్యంలో దేశ వ్యాప్త విశ్వవిద్యాలయాల్లో విద్యార్థుల మానసిక ఆరోగ్యం, శ్రేయస్సు నిమిత్తం అవసరమైన అన్ని చర్యలు చేపట్టాలని కేంద్ర మానవ వనరుల అభివృద్ధి శాఖ మంత్రి రమేష్ పోఖ్రియాల్ నిశాంక్ తన మంత్రిత్వ శాఖ పరిధిలోని స్వయం ప్రతిపత్తి గల సంస్థల అధిపతులను ఆదేశించారు. ఈ నేపథ్యంలో కోవిడ్ వ్యాప్తి నెలకొని ఉన్న ప్రస్తుత తరుణంలోనూ ఆ తరువాత కూడా దేశ విద్యార్థి సమాజంలోని మానసిక ఆరోగ్యం మరియు మానసిక-సామాజిక సమస్యల పరిష్కారానికి వారి శ్రేయస్సు కోసం అవసరమైన కింది చర్యలను చేపట్టాలని యూనివర్సిటీ గ్రాంట్స్ కమిషన్  అన్ని విశ్వవిద్యాలయాలు మరియు కళాశాలలను కోరిందిః
(1. విశ్వవిద్యాలయాలు / కళాశాలలలోని విద్యార్థులకు మానసిక ఆరోగ్యం కల్పించడం, మానసిక సామాజిక ఆందోళనలను దూరం చేసే విధంగా విద్యార్థుల శ్రేయస్సు కోసం హెల్ప్లైన్లను ఏర్పాటు చేయాలి. అనుభవజ్ఞులైన కౌన్సిలర్లు మరియు గుర్తించబడిన ఇతర అధ్యాపక సభ్యులు విద్యార్థులను క్రమం తప్పకుండా పర్యవేక్షించేలా తగిన ఏర్పాట్లు చేయాలి.
2. విద్యార్థులకు క్రమం తప్పకుండా మెంటరింగ్ నిర్వహించడం, విజ్ఞప్తులు / లేఖల వంటి చర్యలతో ఎప్పటికప్పడు సంప్రదింపులు చేయడం ద్వారా విశ్వవిద్యాలయాలు / కళాశాలలు ప్రశాంతంగా మరియు ఒత్తిడి లేకుండా ఉండేలా చర్యలు చేపట్టవచ్చు. దీనికి తోడు టెలిఫోన్లు, ఈ-మెయిల్స్, డిజిటల్ మరియు సోషల్ మీడియా ప్లాట్ఫామ్ల ద్వారా కూడా దీనిని సాధించవచ్చు.
3. హాస్టల్ వార్డెన్లు / సీనియర్ ఫ్యాకల్టీ నేతృత్వంలో విద్యార్థులకు కోవిడ్-19 సహాయక బృందాలను ఏర్పాటు చేయాలి. వీరు అవసరంలో ఉన్న వారికి సహాయపడేలా వారి సంబధితులు స్నేహితులు క్లాస్మేట్లను గుర్తించాలి. దీని వల్ల తక్షణ సాయం ఏదైనా అవసరమైనప్పుడు సంబంధితులకు వెంటనే తోడ్పాటును అందించేందుకు వీలు పడుతుంది.
4. క్యాంపస్ నందు ఉంటున్న విద్యార్థుల మానసిక ఆరోగ్యానికి సంబంధించి సలహాలు, తీసుకోవాల్సిన జాగ్రత్తలకు సంబంధించి ఆరోగ్య మరియు కుటుంబ సంక్షేమ మంత్రిత్వ శాఖ వారు రూపొందించిన వీడియో లింక్ https://www.mohfw.gov.in ను మీ విశ్వవిద్యాలయం / కళాశాల వెబ్సైట్లో జోడించండి. దీనికి తోడు ఇదే లింక్ను విద్యార్థులు మరియు అధ్యాపకులతో ఈ-మెయిల్, ఫేస్బుక్, వాట్సాప్ తదితర సోషల్ మీడియా, ట్విట్టర్లలో పంచుకోండి. కోవిడ్ నేపథ్యంలో క్యాంపస్లో ఉంటున్న వారు మీ మానసిక ఆరోగ్యాన్ని జాగ్రత్తగా చూసుకోవడానికి ఆచరణాత్మక చిట్కాల నిమత్తం https://www.youtube.com/watch?v=uHB3WJsLJ 8s&feature=youtube వీడియోను వీక్షించవచ్చు. కోవిడ్-19 నేపథ్యంలో మైండింగ్ అవర్ మైండ్స్ ద్వారా వీక్షించవచ్చు.
బిహేవియరల్ ఆరోగ్యంః బిహేవియరల్  ఆరోగ్య విషయమై సలహాలు సూచనలు అందించేందుకు గాను సైకియో-సోషల్ టోల్ ఫ్రీ హెల్ప్లైన్ - 0804611007ను అందుబాటులోకి తెచ్చారు. కింది చర్యలు క్రమం తప్పకుండా పర్యవేక్షించేందుకు, ఇదే విషయమై తీసుకొనే చర్యలను గురించిన సమాచారాన్ని ugc.ac.in/uamp పోర్టల్లో యూనివర్సిటీ యాక్టివిటీ మానిటరింగ్ పోర్టల్లో సమర్పించవచ్చని యూజీసీ తెలిపింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 191.65 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 15,647
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 2,549 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,87,259 కు పెరిగింది.
గత 24 గంటల్లో 1,829 కొత్త కేసులు నమోదయ్యాయి.
రోజువారీ పాజిటివిటీ రేటు 0.42%
వారపు పాజిటివిటీ రేటు 0.57%
గత 24 గంటల్లో చేసిన 4,34,962 కొవిడ్ పరీక్షలతో కలిపి ఇప్పటివరకు 84.49 కోట్ల పరీక్షలు చేశారు.
వ్యవసాయ మంత్రిత్వ శాఖ
సాయిల్ హెల్త్ కార్డ్ ఆధారంగా సమగ్ర భూపోషక నిర్వహణను రైతు ఉద్యమంగా ముందుకు తీసుకుపోవాలని పిలుపునిచ్చిన కేంద్ర వ్యవసాయ మంత్రి
- బయో మరియు సేంద్రీయ ఎరువుల వాడకాన్ని పెంచడం మరియు రసాయన ఎరువులను తగ్గించడంపై త్వరితగతిన అవగాహన కార్యక్రమాలను ప్రారంభించండి: శ్రీ నరేంద్ర సింగ్ తోమర్
సమీకృత భూపోషక నిర్వహణను రైతు ఉద్యమంగా మార్చుకొని ముందుకు సాగాలని కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ పిలుపునిచ్చారు. ఈ రోజు ఇక్కడ భూ ఆరోగ్య కార్యక్రమం యొక్క పురోగతిని ఆయన సమీక్షించారు. సాయిల్ హెల్త్ కార్డ్  కార్యక్రమంలో భాగంగా బయో మరియు సేంద్రీయ ఎరువుల వాడకాన్ని పెంచడం మరియు రసాయన ఎరువులను తగ్గించడంపై మిషన్ మోడ్లో అవగాహన కార్యక్రమాలను అమలు చేయాలని ఆయన సూచించారు.
(లక్ష గ్రామాల్లో అవగాహన కార్యక్రమాలు..
2020-21 మధ్య కాలానికి దేశంలోని అన్ని జిల్లాలోని లక్షలకు పైగా గ్రామాల్లోని రైతులకు సామూహిక అవగాహన కల్పించడంపై ఈ కార్యక్రమం ప్రధానంగా దృష్టిసారించిందని అన్నారు. దేశంలో వ్యవసాయం, మహిళా స్వయం సహాయక బృందాలు, ఎఫ్పీఓలు మొదలైన వాటిలో విద్యను కలిగి ఉన్న యువత గ్రామస్థాయి సాయిల్ టెస్టింగ్ ల్యాబ్లను ఏర్పాటు చేయాలని శ్రీ తోమర్ సూచించారు. ఎస్హెచ్సీ పథకం తగిన నైపుణ్య అభివృద్ధి తర్వాత ఉపాధి కల్పనపైన దృష్టి సారిస్తుందని ఆయన అన్నారు. వ్యవసాయ, సహకార మరియు రైతు సంక్షేమ శాఖ భూపరీక్ష ఆధారిత ఎరువుల హేతుబద్ధమైన అనువర్తనం మరియు సేంద్రీయ వ్యవసాయం ప్రాకృతిక్ కృషి పధాతితో  సహా సురక్షితమైన మంచి పౌష్టికాహారం నిమిత్తం సమగ్రమైన ప్రచారాన్ని ప్రారంభించనున్నారు. దేశంలో పంచాయితీ రాజ్, గ్రామీణాభివృద్ధి మరియు తాగునీరు మరియు పారిశుధ్య శాఖ వారి సౌజన్యంలో వీటిని చేపట్టనున్నారు.
రెండు సంవత్సరాల వ్యవధిలో కార్డులు..
ఎస్హెచ్సీ పథకం కింద దేశంలోని రైతులందరికీ 2 సంవత్సరాల వ్యవధిలో భూఆరోగ్య కార్డులు అందించబడతాయి. 2015 ఫిబ్రవరి 19వ తేదీన రాజస్థాన్లోని సూరత్ఘర్లో ప్రధాని శ్రీ నరేంద్ర మోడీ ప్రారంభించారు. ఈ కార్డులు రైతులకు తమ భూపోషక స్థితిగతులపై తగిన సమాచారాన్ని అందిస్తాయి. దీనికి తోడు సాగు నేల ఆరోగ్యం, దాని ఉత్పత్తి సామర్థ్యాన్ని మెరుగుపరచడానికి తగిన పోషకాల మోతాదులు కూడా సిఫారసు చేస్తుంది. దేశంలో వ్యవసాయ ఉత్పాదకతలో స్తబ్దతకు నేల రసాయన, శారీరక మరియు జీవ ఆరోగ్యం క్షీణించడం ఒక కారణం.
21 భాషల్లో సమాచారం..
సాయిల్ హెల్త్ కార్డ్ సేంద్రియ ఎరువుల సిఫారసులతో సహా ఆరు పంటలకు అవసరమైన రెండు సెట్ల ఎరువుల సిఫార్సును అందిస్తుంది. రైతుల కోరిక మేరకు అదనపు పంటలకు సిఫారసులను కూడా పొందవచ్చు. రైతులు తమ కార్డును ఎస్హెచ్సీ వెబ్ పోర్టల్ నుండి తమ సొంతంగా ముద్రించుకోవచ్చు. ఎస్హెచ్సీ పోర్టల్లో రెండు రుతువులకు సంబంధించిన రైతుల డేటాబేస్ నిక్షిప్తమై ఉంది. రైతుల ప్రయోజనం కోసం ఇది దాదాపు 21 భాషల్లో లభిస్తుంది.
దిగుబడి 5-6 శాతం మేర పెరిగే అవకాశం..
జాతీయ ఉత్పాదకత మండలి  2017 లో జరిపిన ఒక అధ్యయనంలో ఎస్హెచ్సి పథకం స్థిరమైన వ్యవసాయాన్ని ప్రోత్సహించిందని, 8-10% పరిధిలో రసాయన ఎరువుల వాడకం తగ్గడానికి దారితీసిందని తేలింది. సాయిల్ హెల్త్ కార్డులలో లభించే సిఫారసుల ప్రకారం ఎరువులు మరియు సూక్ష్మ పోషకాలను ఉపయోగించడం వల్ల పంటల దిగుబడి 5-6% వరకు పెరిగింది.
విద్యుత్తు మంత్రిత్వ శాఖ
అంఫన్ తుఫాను తర్వాత విద్యుత్ రంగ మౌలికసదుపాయాల పునరుద్ధరణ పై వీడియో కాన్ఫరెన్స్ ద్వారా సమీక్షించిన - విద్యుత్ శాఖ మంత్రి
పశ్చిమ బెంగాల్, ఒడిశాలలో అంఫన్ తుఫాను తర్వాత విద్యుత్ రంగ మౌలికసదుపాయాల పునరుద్ధరణ పనుల పురోగతిపై కేంద్ర విద్యుత్ శాఖ మంత్రి శ్రీ ఆర్.కే.సింగ్ వీడియో కాన్ఫరెన్స్ ద్వారా ఈ రోజు సమీక్ష నిర్వహించారు. ఈ వీడియో కాన్ఫరెన్స్ లో - పశ్చిమ బెంగాల్ అదనపు ప్రధాన కార్యదర్శి; ఒడిశా, విద్యుత్ శాఖ ముఖ్య కార్యదర్శి; వివిధ డిస్కోమ్ ల చైర్మన్, మేనేజింగ్ డైరెక్టర్లు; భారత ప్రభుత్వ విద్యుత్ శాఖ కార్యదర్శి; భారత ప్రభుత్వ విద్యుత్ శాఖ అదనపు కార్యదర్శి; పవర్ గ్రిడ్ చైర్మన్, మేనేజింగ్ డైరెక్టర్; ఇతర సీనియర్ అధికారులు పాల్గొన్నారు.
ఈ సందర్భంగా శ్రీ సింగ్ మాట్లాడుతూ, ఈ తుఫాను వల్ల విద్యుత్ వ్యవస్థకు తీవ్ర అంతరాయం కలిగిందనీ, అయితే, పునరుద్ధరణ పనులు కూడా వేగంగా జరుగుతున్నాయని తెలియజేశారు. అంతర్ రాష్ట్ర విద్యుత్ సరఫరా వ్యవస్థ కొద్ది గంటల్లోనే పునరుద్ధరించబడిందని ఆయన తెలిపారు. తుఫాను ప్రభావిత ప్రాంతాల్లో స్థానిక విద్యుత్ సరఫరా పునరుద్ధరణకు కేంద్ర ప్రభుత్వ రంగ విద్యుత్ సంస్థలు కూడా తమ మానవ వనరులను తరలించడం ద్వారా సహాయాన్ని అందించాయని ఆయన చెప్పారు. ఈరోజు సాయంత్రానికల్లా ఒడిశాలో పునరుద్ధరణ పూర్తవుతుందనీ, అయితే, కోల్కతా, పశ్చిమ బెంగాల్ లోని మరికొన్ని జిల్లాల్లో పనులు పురోగతిలో ఉన్నాయని ఆయన విశ్వాసం వ్యక్తం చేశారు.
ఇప్పటికే అందుబాటులో ఉన్న మానవశక్తి సహాయంతో పాటు, ఎన్టిపిసి మరియు పవర్గ్రిడ్ ద్వారా అదనపు మానవశక్తిని సమీకరించి, వారిని పునరుద్ధరణ పనుల్లో సహకరించే విధంగా, పశ్చిమ బెంగాల్ విద్యుత్ శాఖకు అందుబాటులో ఉంచాలని మంత్రిత్వ శాఖను ఆయన ఆదేశించారు. అప్పుడు, వారు, పశ్చిమ బెంగాల్ రాష్ట్ర ప్రభుత్వంతో సన్నిహితంగా ఉండి, వారికి అవసరమైన సహాయం అందించే అవకాశం ఉంటుందని పేర్కొన్నారు.
పెను తుఫాను అంఫన్ వల్ల దెబ్బతిన్న విద్యుత్ సరఫరా పరిస్థితిని పునరుద్ధరించడానికి అవసరమైన ఏర్పాట్లు / సంసిద్ధత ఉందని గత మంగళవారం విద్యుత్ మంత్రిత్వ శాఖ చేసిన ప్రకటన నేపథ్యంలో ఈ సమీక్షా సమావేశాన్ని నిర్వహించడం జరిగింది. భువనేశ్వర్, కోల్కతాలలో 24 గంటలు పనిచేసే కంట్రోల్ రూములను పి.జి.సి.ఐ.ఎల్. మరియు ఎన్. టి.పి.సి. ఏర్పాటు చేశాయి. అలాగే, మానెసర్ లో ఉన్న పి.జి.సి.ఐ.ఎల్. ప్రధాన కార్యాలయం వద్ద కూడా పి.జి.సి.ఐ.ఎల్. 24 గంటలు పనిచేసే ఒక కంట్రోల్ రూము ను ఏర్పాటు చేసింది. తుఫాను కారణంగా రాష్ట్రాల విద్యుత్ సరఫరా లైన్లు, ఇతర విద్యుత్ మౌలిక సదుపాయాలకు నష్టం జరిగి ఉంటే రాష్ట్ర విద్యుత్ వినియోగాలకు అవసరమైన పూర్తి సహకారం అందజేయడం జరుగుతుందని మంత్రిత్వ శాఖ హామీ ఇచ్చింది. ఏదైనా ప్రసార టవర్ కూలిపోయినా, ప్రసార లైన్లు దెబ్బతిన్నా ఉపయోగించడానికి వీలుగా, అవసరమైన సిబ్బందితో సహా, ముఖ్యమైన ప్రదేశాలలో 56 అత్యవసర పునరుద్ధరణ వ్యవస్థలు - ఈ.ఆర్.ఎస్. - లను  ఇప్పటికే తగిన కీలక ప్రదేశాలలో ఉంచడం జరిగింది.
జల శక్తి మంత్రిత్వ శాఖ
మహారాష్ట్రలో 2020-21 లో జల్ జీవన్ మిషన్ అమలు చేయడానికి రూ.1,829 కోట్లకు కేంద్ర ప్రభుత్వం ఆమోదం
గత ఏడాది ప్రధాని శ్రీ నరేంద్రమోదీ ప్రారంభించిన ప్రధానమైన కార్యక్రమం జల్ జీవన్ మిషన్. అన్ని గ్రామీణ గృహాలకు తగిన పరిమాణంలో కుళాయి నీటి సరఫరా, క్రమబద్ధమైన, దీర్ఘకాలిక ప్రాతిపదికన సూచించిన నాణ్యతను అందించడం లక్ష్యంగా పెట్టుకుంది. గ్రామీణ మహిళల, ముఖ్యంగా బాలికలపై భారాన్ని తగ్గించడం ద్వారా గ్రామీణ ప్రజల జీవనప్రమాణాలు మెరుగుపరిచే విధంగా 2024 నాటికి ఈ పనిని నెరవేర్చడానికి రాష్ట్రాలు ఈ ప్రతిష్టాత్మక కార్యక్రమాన్ని అమలు చేస్తున్నాయి.
మహారాష్ట్ర వార్షిక కార్యాచరణ ప్రణాళికను తాగునీరు మరియు పారిశుధ్య విభాగానికి పరిశీలన, ఆమోదం కోసం సమర్పించింది. మహారాష్ట్ర రాష్ట్రం 2023-24 నాటికి రాష్ట్రంలోని అన్ని గృహాలకు 100% కుళాయి కనెక్షన్లు అందించాలని యోచిస్తోంది. మహారాష్ట్రలోని 1.42 కోట్ల గ్రామీణ కుటుంబాల్లో 53.11 లక్షల కుటుంబాలకు ఇప్పటికే కుళాయి కనెక్షన్లు వచ్చాయి. 2020-21లో 31.30 లక్షల గృహాలకు కుళాయి కనెక్షన్లు అందించాలన్నది రాష్ట్రం ప్రణాళిక.
ప్రస్తుతమున్న 8,268 పైపుల నీటి సరఫరా పథకాలను మరింత పటిష్ఠం చేయడానికి రాష్ట్రం ప్రణాళికలు సిద్ధం చేసింది, తద్వారా ఈ సంవత్సరంలో 22.35 లక్షల గృహ ట్యాప్ కనెక్షన్లు, మిగిలిన 9 లక్షలను కొత్త పథకాల నుండి కేటాయించారు. సమాజంలోని పేద, అట్టడుగు వర్గాలకు చెందిన మిగిలిన గృహాలకు వెంటనే కుళాయి కనెక్షన్లు వచ్చేలా ఈ పనులన్నింటినీ ‘ప్రచార రీతిలో’ చేపట్టాలని రాష్ట్రానికి సూచించారు. 2020 డిసెంబర్ 31 నాటికి 100% నాణ్యమైన ప్రభావిత ఆవాసాలను కవర్ చేయడానికి రాష్ట్రం ప్రణాళిక రూపొందించింది. గృహాల సార్వత్రిక కవరేజ్ కోసం ప్రణాళికలు వేస్తున్నప్పుడు, నీటి కొరత ఉన్న ప్రాంతాలు, నాణ్యత ప్రభావిత ప్రాంతాలు, ఎస్సీ / ఎస్టీ అధికంగా ఉండే నివాసాలు / గ్రామాలకు ప్రాధాన్యత ఇచ్చారు. 2020-21 మధ్యకాలంలో రాష్ట్రంలో జెజెఎం అమలు కోసం భారత ప్రభుత్వం 8 1,828.92 కోట్లు మంజూరు చేసింది.
ప్రస్తుత కోవిడ్ -19 మహమ్మారి పరిస్థితుల్లో గ్రామీణ గృహాల్లో ప్రాధాన్యత ప్రాతిపదికన కుళాయి కనెక్షన్లను అందించడం ప్రభుత్వ ప్రయత్నం, తద్వారా గ్రామీణ ప్రజలు నీటిని తీసుకురావడం, పొడుగాటి వరుసల్లో నిలబడటం వంటి కష్టాలను ఎదుర్కోవలసిన అవసరం లేదు. . సమాజంలోని పేద, అట్టడుగు వర్గాలు తమ ఇంటి ప్రాంగణంలో కుళాయి కనెక్షన్ల ద్వారా నీటిని పొందాలని, స్టాండ్-పోస్టులకు వెళ్లకుండా, సామాజిక దూరాన్ని నిర్ధారించాలని, తద్వారా గ్రామీణ వర్గాలు కోవిడ్ సంక్రమణకు గురికాకుండా ఉండాలని ప్రభుత్వం భావిస్తుంది. జల్ జీవన్ మిషన్, రాష్ట్రం బాగా అమలుచేసింది,
రైల్వే మంత్రిత్వ శాఖ
ప్రస్తుత ఆర్థిక సంవత్సరం అక్టోబర్ 2022 వరకు సరుకు రవాణా ద్వారా రూ.92345 కోట్లు ఆర్జించిన రైల్వేలు
గత ఏడాది ఇదే కాలంతో పోలిస్తే 17% పెరిగిన సరుకు రవాణా పై ఆదాయం
గత సంవత్సరం సాధించిన దానికన్నా 9% మెరుగుదలను చూపుతూ అక్టోబర్ 22 వరకు 855.63 మెట్రిక్ టన్నుల సరుకు రవాణాను సాధించిన రైల్వేలు
ప్రస్తుత ఆర్థిక సంవత్సరం 2022-23 తొలి ఏడునెలల్లో భారతీయ రైల్వేలు మిషన్ మోడ్  సరుకు లోడింగ్ గత ఏడాది లోడింగ్, ఆర్జనను దాటిపోయింది. ఏప్రిల్ నుంచి అక్టోబర్ 22 వరకు సంచిత ప్రాతిపదికన గత ఏడాది చేసిన 786.2 మెట్రిక్ టన్నులకు వ్యతిరేకంగా 855.63 మెట్రిక్ టన్నులను సాధించింది. ఇది గత సంవత్సరం లోడింగ్ కంటే దాదాపు 9% ఎక్కువ. గత ఏడాది ఆర్జించిన రూ. 78921 కోట్లతో పోలిస్తే ఈ ఏడాది రూ. 92345 కోట్లను ఆర్జించి, 17% మెరుగుదలను చూపింది.
అక్టోబర్ నెల, 2022లో గత ఏడాది అదే మాసంలో సాధించిన 117.34 మెట్రిక్ టన్నుల లోడింగ్కు వ్యతిరేకంగా 118.94 మెట్రిక్ టన్నుల ఆవిర్భావ సరుకు లోడింగ్ ను సాధించి, గత ఏడాదికన్నా 1.4% మెరుగుదలను సాధించింది. అక్టోబర్ 21లో ఆర్జించిన రూ. 12313 కోట్ల సరుకు రవాణా ఆదాయాన్ని మించి ఈ ఏడాది రూ. 13335 కోట్లను ఆర్జించి, గత ఏడాదికన్నా 8% మెరుగుదలను చూపింది.
హంగ్రీ ఫర్ కార్గో  అన్న మంత్రాన్ని అనుసరించి, వ్యాపారాన్ని సులభతరం చేయడానికి, పోటీ ధరలకు సేవల బట్వాడాను మెరుగుపరిచేందుకు భారతీయ రైల్వేలు చేసిన నిరంతర ప్రయత్నం ఫలితంగా, సంప్రదాయ, సంప్రదాయేతర వస్తువుల ధారల నుంచి రైల్వేలకు నూతన వ్యాపారం వస్తోంది. వినియోగదారులే కేంద్రమన్న విధానం, చురుకైన విధాన నిర్ణయాల ద్వారా, ప్రత్యామ్నాయ, ప్రణాళికతో కూడిన వ్యాపార అభివృద్ధి యూనిట్ల చురుకైన విధానం రైల్వేలు ఈ మైలు రాయిని సాధించడంలో సహాయపడ్డాయి.
|
ఆరోగ్య, కుటుంబ సంక్షేమ మంత్రిత్వ శాఖ
|
173.42 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 44.68 లక్షలకుపైగా డోసులు నిర్వహణ
ప్రస్తుత రికవరీ రేటు 97.82%
గత 24 గంటల్లో నమోదయిన కొత్త కేసులు 27,409
దేశవ్యాప్త క్రియాశీల కేసుల సంఖ్య 4,23,127
వారపు పాజిటివిటీ రేటు 3.63%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 44.68 లక్షలకు పైగా  డోసులతో కలిపి, 173.42 కోట్ల  డోసులను టీకా కార్యక్రమం అధిగమించింది. 1,95,26,899 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,99,701
|
|
రెండో డోసు
|
|
99,36,148
|
|
ముందు జాగ్రత్త డోసు
|
|
39,15,704
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,05,767
|
|
రెండో డోసు
|
|
1,73,85,665
|
|
ముందు జాగ్రత్త డోసు
|
|
54,69,127
|
|
15-18 ఏళ్ల వారు
|
|
మొదటి డోసు
|
|
5,24,34,558
|
|
రెండో డోసు
|
|
1,64,08,841
|
|
18-44 ఏళ్ల వారు
|
|
మొదటి డోసు
|
|
54,86,62,133
|
|
రెండో డోసు
|
|
42,84,21,369
|
|
45-59 ఏళ్ల వారు
|
|
మొదటి డోసు
|
|
20,17,43,879
|
|
రెండో డోసు
|
|
17,67,34,511
|
|
60 ఏళ్లు పైబడినవారు
|
|
మొదటి డోసు
|
|
12,59,75,745
|
|
రెండో డోసు
|
|
11,01,10,398
|
|
ముందు జాగ్రత్త డోసు
|
|
82,58,894
|
|
ముందు జాగ్రత్త డోసులు
|
|
1,76,43,725
|
|
మొత్తం డోసులు
|
|
1,73,42,62,440
గత 24 గంటల్లో 82,817 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,17,60,458 కు పెరిగింది.
దేశవ్యాప్త రికవరీ రేటు 97.82 శాతానికి చేరింది.
గత 24 గంటల్లో 27,409 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 4,23,127. ఇది మొత్తం కేసుల్లో 0.99 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,29,536 పరీక్షలు చేశారు. దేశవ్యాప్తంగా ఇప్పటివరకు 75.30 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.63 శాతంగా ఉంది. రోజువారీ పాజిటివిటీ రేటు 2.23 శాతంగా నమోదైంది.
ఆరోగ్య, కుటుంబ సంక్షేమ మంత్రిత్వ శాఖ
2020 లో కోవిడ్-19 సవాలును ఎదుర్కోవటానికి దేశీయ వైద్య పరికరాల పరిశ్రమ ఎలా “తనకు అనుకూలంగా మరల్చుకుని, అభివృద్ధి చెంది, విస్తరించింది”
2020 దేశంలో వైద్య సామాగ్రి రంగం అద్భుతమైన విజయాలు సాధించింది. మహమ్మారి ప్రారంభంలో, భారతదేశం పూర్తిగా వెంటిలేటర్లు, పిపిఇ కిట్లు మరియు ఎన్ -95 మాస్క్ల దిగుమతిపై ఆధారపడింది. మహమ్మారికి వ్యతిరేకంగా పోరాటంలో అవసరమైన ఈ ఉత్పత్తులకు ప్రామాణిక లక్షణాలు లేవు. మహమ్మారి ఎదుర్కొంటున్న సవాళ్లను కేంద్ర ప్రభుత్వం చాలా ప్రారంభ దశలోనే గుర్తించింది. దేశవ్యాప్తంగా అవసరమైన వైద్య వస్తువుల లభ్యత, సరఫరా కంటే అధికంగా సమకూర్చుకోవడంలో విజయవంతంఅయింది.
2020 ఫిబ్రవరి-మార్చిలో భారతదేశంలో వెంటిలేటర్ల సగటు ధర సుమారు రూ. 15 లక్షలు, దాదాపు అన్ని దిగుమతి చేసుకునే పరిస్థితి ఉండేది. భారత పరిశ్రమ వెంటిలేటర్ల తయారీని చేపట్టడం వల్ల, ఇప్పుడు సగటు ధర రూ. 2 నుంచి రూ .10 లక్షలకి అందుబాటులో ఉంటోంది. గత 9 నెలల్లో, రాష్ట్రాలు / యుటిలలోని ప్రభుత్వ ఆసుపత్రులకు 36,433 వెంటిలేటర్లను పంపిణీ చేయడానికి మంత్రిత్వ శాఖ హామీ ఇచ్చింది. ఇది చాలా ముఖ్యం ఎందుకంటే దేశ స్వాతంత్ర్యం నుండి కోవిడ్ పూర్వ కాలం వరకు, దేశంలోని అన్ని ప్రజారోగ్య సౌకర్యాలలో కేవలం 16,000 వెంటిలేటర్లు మాత్రమే ఉన్నాయి, కాని 12 నెలల్లోపు 36,433 'మేక్ ఇన్ ఇండియా' వెంటిలేటర్లు అన్ని ప్రజారోగ్య సౌకర్యాలకు సరఫరా చేయగలిగాము . వెంటిలేటర్లపై అన్ని ఎగుమతి పరిమితులు ఇప్పుడు తొలగించబడ్డాయి మరియు “మేక్ ఇన్ ఇండియా’ వెంటిలేటర్లను ఎగుమతి చేస్తున్నారు.
పిపిఇ కిట్ల విషయంలో, మార్చిలో స్వల్ప దేశీయ ఉత్పత్తి సామర్థ్యం నుండి, భారతదేశం ఇప్పుడు ప్రపంచంలో రెండవ అతిపెద్ద తయారీదారుగా అవతరించింది, రోజుకు 10 లక్షలకు పైగా పిపిఇల ఉత్పత్తి సామర్థ్యం ఉంది, ఇవి అనేక దేశాలకు ఎగుమతి అవుతున్నాయి. ప్రభుత్వ ఇ-మార్కెట్ ప్లేస్  పోర్టల్లో ఇప్పటికే దాదాపు 1,700 మంది స్వదేశీ తయారీదారులు మరియు సరఫరాదారులు బిఐఎస్ ధృవీకరించిన డజన్ల కొద్దీ ఉన్నారు. దాదాపు 170 లక్షల పిపిఇ కిట్లను రాష్ట్రాలు, కేంద్రపాలిత ప్రాంతాలు  మరియు కేంద్ర సంస్థలకు ఉచితంగా పంపిణీ చేశారు. కేంద్ర, రాష్ట్ర ప్రభుత్వాలతో లభించే పిపిఇ కిట్ల బఫర్ స్టాక్ మార్చిలో సుమారు 2 లక్షల నుండి ప్రస్తుతం 89 లక్షలకు పైగా పెరిగింది. 9 నెలల్లో సగటు ధర కిట్కు దాదాపు రూ .600 నుండి రూ .200 కు గణనీయంగా తగ్గింది.
అదేవిధంగా, మార్చి 2020 వరకు రోజుకు 1 లక్షల ముసుగుల కంటే తక్కువ ఉత్పత్తి సామర్థ్యం కలిగిన ఎన్-95 ముసుగుల సరఫరాదారులు కేవలం ముగ్గురు మాత్రమే ఉన్నారు. ప్రస్తుతం, 1509 బిఐఎస్ ధృవీకరించబడిన వాటితో సహా 3000 మందికి పైగా తయారీదారులు, ఎన్-95 ముసుగుల సరఫరాదారులు ఇప్పటికే జిఈఎమ్ పోర్టల్లో నమోదు అయ్యారు. ఎన్-95 మాస్క్లకు దేశీయ ఉత్పత్తి సామర్థ్యం రోజుకు 8 లక్షలకు పైగా పెరిగింది. ఇవి కూడా భారతదేశం నుండి పెద్ద మొత్తంలో ఎగుమతి అవుతున్నాయి. ఇప్పటివరకు 4 కోట్లకు పైగా ఎన్ -95 ముసుగులు వివిధ రాష్ట్రాలు, యుటిలు మరియు కేంద్ర సంస్థలకు ఉచితంగా పంపిణీ చేయబడ్డాయి. కేంద్ర, రాష్ట్ర ప్రభుత్వాలతో అందుబాటులో ఉన్న ఎన్ -95 ముసుగుల బఫర్ స్టాక్ మార్చిలో సుమారు 9 లక్షల నుండి ప్రస్తుతం 146 లక్షలకు పెరిగింది మరియు అదే సమయంలో సగటు ధరలు ముసుగుకు రూ .40 నుండి రూ .12 కి పడిపోయాయి.
దాదాపు 83 కోట్ల సిరంజిల సేకరణకు ప్రభుత్వం ఇప్పటికే ఆదేశాలు జారీ చేసింది. అదనంగా, దాదాపు 35 కోట్ల సిరంజిల కోసం బిడ్లు కూడా ఆహ్వానించింది. ఇవి కోవిడ్ టీకా కోసం మరియు యూనివర్సల్ ఇమ్యునైజేషన్ ప్రోగ్రామ్ కోసం కూడా ఉపయోగిస్తారు.